Ribe Stifts Adresseaviser, 1847-10-12
Cancellie. 57. Ligesom der i Mødet den 8. Juni d. A. under Nr. 17 blev fremlagt de af Stiftskasserer Andersen forfattede Antegnelser til Legatregnskaberne, saaledes afgaves nu fra ham Antegnelser med tilhørende Besvarelse i Skole- og Fattigregnskaberne for Aaret 1846. Paa disse Udsættelser affattede Raadet derefter Decision, som af Stiftskasserer Andersen videre expederes paa Raadets Vegne. 58. Det blev besluttet, at lade Licitation afholde over Leverance af 8 Kubikfavne naturligt Gruus tilden mindre Landevei mellem Høyer og Tønder. 59. Fra 5 Grundeiere i Gjellerup By fremlagdes et Andragende om Fritagelse for 362 Alen Vei, som Byen er tildeelt ved en Udskiftning af Skads Herreds mindre Landeveie, paa Veien mellem Varde og Strandby. Hvilket Andragendes Behandling man udsatte indtil Veindskiftningen i Øster og Vester Herreder er tilendebragt. 60. J Forbindelse med det under Nr. 22 i sidste Møde Forhandlede, angaaende Tilveiebringelse af et Ting- og Arresthuus for Lo Herred, samt for Mogeltønder og Ballum Birker, fremlagdes en Skrivelse fra Cancelliet af 22. Juni sidstl., hvorved communi ceres en kongelig Resolution af 14, næstforhen, i hvis Følge det skal have sit Forblivende ved den under 25. Mai 1844 i Sagen afgivne Resolution, hvorhos det er tilføiet, at Birkeskriveren Feddersen i Henhold til den ham meddeelte Bestalling vedbliver at føre det fornødne Politiopsyn i Møgeltønder. Til videre Fremme af dette Bygningsanliggende afgav Amtmanden en Skrivelse fra Formanden i den udnævnte Bygningscomitee, ledsaget saavel af nogle Concepttegninger til Bygningen som af et efter Comiteens Foranstaltning af en Bygningskyndig i Lygumkloster forfattet Overslag, efter hvilket Bygningens Opførelse vilde koste 7000 Rdlr. Cour., hvorhos han oplyste, at han paa Raadets Vegne under 16. August sidst har bifaldt Comiteens Forslag om til den at overlade at indkjøbe de fornødne Muur- og Tagsteen, samt at den hertil medgaaede Bekostning maatte afholdes ved et Laan hos Private eller af en Sparekasse, under Garanti af Repartitionsfonden, forudsat at Jnd kjøbet ikke kunde skee paa Credit til næste Aar. Efterat enhver Betænkelighed maa være forsvunden med Hensyn til Opførelse af et Ting- og Arresthuus for denne forenede Jurisdiction, overdrog Amtsraadet til Bygningscomiteen ved en edelig Taxation at foranstalte fastsat den Jordskyld, der aarlig bliver at svare til Hovedgaarden Trøiborg, og den Betaling, som bliver at erlægge til Gaardfæster Jacob Nielsen for at afstaae Areal, og forøvrigt at varetage alt hvad der af Comitteen ansees nødvendigt for at sikkre Jurisdictionen retlig Besiddelse af Arealet til Byggeplads samt Jordlod. Da de under den foreløbige Behandling af Sagen brugte Tegninger, saavelsom det i det tydske Sprog affattede Overslag, mindre egne sig til at forelægges Cancelliet eller at benyttes ved en Licitation, overdrog man Formanden at lade de fornødne Tegninger udføre og Overslaget omarbeide, og vil derved være at lagttage. a, at Bygningen bliver 2 Etager høi med en Længde, af 35 Alen samt en Brede af 18 Alen udvendigt Maal, og at den nederste Etage gives en Høide af 5 og øverste af omtrent 6 1/2 Alen, b, at der anbringes en Frontispice paa Facaden, men ingen Forziringer over Vinduerne, e, at Communicationsgangen mellem Arresterne bør idetmindste være 3 Alen viid, og at den bør adskilles fra den øvrige Bygning ved dobbelte Dørre, d, at Arrestgaarden aflukkes fra Arrestforvarerens Gaardsplads ved en Muur paa 6 Alens Høide uden fremspringende Fodstykke, hvilket sidste ogsaa gjelder om den til Gaarden stødende Side af Hovedbygningen, e, at Gavlene paa Hovedbygningen opføres med et skraat Tag saaledes som Tegningen udviser, f, at Latrinindretning i Arrestgaarden bliver til een Person med en stærk muret Kasse, der med Jernstænger er adskilt fra den anden lignende Indretning Døren bør falde indad, 8, at der i Taget paa Hovedbygningen anbringes de fornødne Jernvinduer for at give Lys og Luft, h, at Udhuset, bestemt til Tørvehuus, Stald m.v. gives den samme Høide som ved Arresthuset i Holsted, i, at enten en Architect eller en paalidelig Mand antages af Comitteen til at føre det daglige Opsyn. Saasnart Tegningerne og Overslag ere rettede efter disse almindelige bemærkninger, vil Amtet have at indsende samme til Cancelliet, og derhos paa Raadets Vegne indstille, at den til Bygningens Opførelse fornødne Kapital maa forskydes af Finantserne mod Tilbagebetaling med 6 pCt. i 28 Aar under Garanti af Repartitionsfonden, men at saafremt dette ikke kan bevilges (hvilket dog vilde være meget ønskeligt for Beboerne) at Afbetalingstiden da ikke indskrænkes under 10 Aar, med 1/2 Deel aarligt Afdrag og mod 4 pCt. Rente. Afdragene ville blive at opkræve af Amtstuen fra Jurisdictionens fri og ufri Hartkorn.